భవిష్యత్‌లోనూ వానలు మరింత కష్టమే
-  తీవ్ర ప్రభావం చూపుతున్న ఎల్‌నినో
-  లోక్‌సభకు వెల్లడించిన కేంద్ర ప్రభుత్వం
          న్యూఢిల్లీ: దేశంలో విస్తారంగా వర్షాలు కురిపించే రుతుపవనాలపై ఎల్‌నినో బాగా ప్రభావం చూపించిందని, రానున్న రోజుల్లో ఇది మరింతగా బలపడి వర్షపాతంపై మరింత ప్రభావం చూపే అవకాశం ఉందంటూ బుధవారం కేంద్ర ప్రభుత్వం ఆవేదన వ్యక్తం చేసింది. భూవిజాన శాస్త్ర శాఖ మంత్రి హర్షవర్ధన్‌ లోక్‌సభకు ఇచ్చిన రాతపూర్వక సమాధానంలో ఈ విషయం వెల్లడించారు. తాజా పరిస్థితుల మేరకు పసిఫిక్‌లో మితమైన ఎల్‌నినో ప్రభావం నెలకొని ఉందని, అయితే రానున్న నెలల్లో ఇది మరింతగా బలపడే అవకాశం ఉందని ఆయన తెలిపారు. ఫలితంగా రుతపనాలపైన, వర్షాకాలం తరువాత కూడా ఎల్‌నినో బాగానే ప్రభావం చూపే అవకాశం ఉందని మంత్రి వివరించారు.
దేశంలో వర్షాభావ పరిస్థితుల గురించి మంత్రి పార్లమెంట్‌కు వివరిస్తూ వాయువ్య భారతంలో తప్ప మిగతా దేశంలో సాధారణం కంటే తక్కువ వర్షపాతం నమోదు అయినట్లు తెలిపారు. తూర్పు, ఈశాన్య భారతంలో ఆరు శాతం తక్కువ వర్షపాతం, మధ్య భారతంలో 15 శాతం తక్కువగా, దక్షిణ భారతంలో 12 శాతం తక్కువ వర్షపాతం నమోదు అయినట్లు మంత్రి వివరించారు. వాయువ్య భారతంలో మాత్రం సాధారణం కంటే 9 శాతం అధికంగా వర్షపాతం నమోదు అయినట్లు మంత్రి తెలిపారు.
మీ స్నేహితులకు రికమెండ్ చెయ్యండి